JayJayThrowThrow/commonwealth-wiki-mix huggingface dataset:
कामतानाथ

कामतानाथ ( 22 सितम्बर 1935 - 25 मई 2015) हिन्दी के लेखक थे। उन्हें उत्तर प्रदेश हिन्दी संस्थान ने 'साहित्य भूषण' पुरस्कार से सम्मानित किया था। उन्हें 'पहल सम्मान', मध्य प्रदेश साहित्य परिषद की ओर से 'मुक्तिबोध पुरस्कार', उत्तर प्रदेश हिंदी संस्थान की ओर से 'यशपाल पुरस्कार', 'साहित्य भूषण' तथा 'महात्मा गांधी सम्मान' प्राप्त हो चुका है।
रचनाएँ
उपन्यास

*समुद्र तट पर खुलने वाली खिड़की
*सुबह होने तक
*एक और हिंदुस्तान
*तुम्हारे नाम
*काल-कथा (दो खंड)
*पिघलेगी बर्फ
कहानी संग्रह

*छुट्टियाँ
*तीसरी साँस
*सब ठीक हो जाएगा
*शिकस्त

*रिश्ते-नाते
*आकाश से झाँकता वह चेहरा
*सोवियत संघ का पतन क्यों हुआ
*लाख की चूड़ियाँ
*तीसरी साँस
नाटक

*दिशहीन
*फूलन
*कल्पतरु की छाया
*दाखला डॉट काम
*संक्रमण
*वार्ड नं एक (एकांकी)
*भारत भाग्य विधाता (प्रहसन)
*औरतें (गाइ द मोपांसा की कहानियों पर आधारित)
*पैसे की दुनिया
अनुवाद

*प्रेत (घोस्ट : हेनरिक इब्सन)
संपादन
अन्य कड़ियाँ

* साहित्यकार कामतानाथ का निधन - वेबदुनिया डॉट कॉम


श्रेणी:हिन्दी साहित्यकार
श्रेणी:हिन्दी लेखक
श्रेणी:हिन्दी गद्यकार
श्रेणी:1935 में जन्मे लोग
श्रेणी:२०१५ में निधन
रवीन्द्र कालिया

हिंदी साहित्य में रवींद्र कालिया की ख्याति उपन्यासकार, कहानीकार और संस्मरण लेखक के अलावा एक ऐसे बेहतरीन संपादक के रूप में है, जो मृतप्राय: पत्रिकाओं में भी जान फूंक देते हैं। रवींद्र कालिया हिंदी के उन गिने-चुने संपादकों में से एक हैं, जिन्हें पाठकों की नब्ज़ और बाज़ार का खेल दोनों का पता है।
11 नवम्बर, 1939 को जालंधर में जन्मे रवीन्द्र कालिया हाल ही में भारतीय ज्ञानपीठ के निदेशक पद से सेवानिवृत्त हुए हैं, उन्होंने ‘नया ज्ञानोदय’ के संपादन का दायित्व संभालते ही उसे हिंदी साहित्य की अनिवार्य पत्रिका बना दिया।

धर्मयुग में रवींद्र कालिया के योगदान से सारा साहित्य-जगत परिचित है। रवीन्द्र कालिया ग़ालिब छुटी शराब में लिखते हैं
“मोहन राकेश ने अपने मोटे चश्‍मे के भीतर से खास परिचित निगाहों से देखते हुए उनसे पूछा / ‘बम्‍बई जाओगे?' / ‘बम्बई ?' कोई गोष्‍ठी है क्‍या?' / ‘नहीं, ‘धर्मयुग' में।' / ‘धर्मयुग' एक बड़ा नाम था, सहसा विश्‍वास न हुआ। / उन्‍होंने अगले रोज़ घर पर बुलाया और मुझ से सादे काग़ज़ पर ‘धर्मयुग' के लिए एक अर्ज़ी लिखवायी और कुछ ही दिनों में नौकरी ही नहीं, दस इन्‍क्रीमेंट्‌स भी दिलवा दिये....”

रवीन्द्रजी ने वागर्थ, गंगा जमुना, वर्ष का प्रख्यात कथाकार अमरकांत पर एकाग्र अंक, मोहन राकेश संचयन, अमरकांत संचयन सहित अनेक पुस्तकों का संपादन किया है।

हाल ही में उन्होंने साहित्य की अति महत्वपूर्ण ३१ वर्षों से प्रकशित हो रही ‘वर्तमान साहित्य’ में सलाहकार संपादक का कार्यभार सम्हाला है।
प्रकाशित पुस्तकें

कथा संग्रह

* नौ साल छोटी पत्नी
* गरीबी हटाओ
* गली कूंचे
* चकैया नीम
* सत्ताइस साल की उमर तक
* ज़रा सी रोशनी
उपन्यास

* खुदा सही सलामत है
* ए.बी.सी.डी.
* 17 रानडे रोड
संस्मरण

* स्मृतियों की जन्मपत्री
* कामरेड मोनालिसा
* सृजन के सहयात्री
* गालिब छुटी शराब
व्यंग्य संग्रह

* नींद क्यों रात भर नहीं आती
* राग मिलावट माल कौंस
कहानी-संग्रह

* रवीन्द्र कालिया की कहानियाँ
* दस प्रतिनिधि कहानियाँ
* इक्कीस श्रेष्ठ कहानियाँ
सम्मान

* उ.प्र. हिंदी संस्थान का प्रेमचंद स्मृति सम्मान,
* म.प्र. साहित्य अकादेमी द्वारा पदुमलाल बक्शी सम्मान,
* उ.प्र. हिंदी संस्था न द्वारा साहित्यनभूषण सम्मान,
* उ.प्र. हिंदी संस्थान द्वारा लोहिया सम्मान,
* पंजाब सरकार द्वारा शिरोमणि साहित्य सम्मान
सन्दर्भ

श्रेणी:हिन्दी साहित्यकार
श्रेणी:शलाका सम्मान
श्रेणी:हिन्दी उपन्यासकार
श्रेणी:हिन्दी कथाकार
श्रेणी:हिन्दी पत्रकार
श्रेणी:1939 में जन्मे लोग
श्रेणी:जीवित लोग
श्रेणी:२०१६ में निधन
श्रेणी:जालंधर के लोग
अलका सरावगी

अलका सरावगी (जन्म- 17 नवम्बर,1960, कोलकाता) हिन्दी कथाकार हैं। वे साहित्य अकादमी पुरस्कार से सम्मानित हो चुकी हैं। कोलकाता (भूतपूर्व कलकत्ता) में जन्मी अलका ने हिन्दी साहित्य में एम॰ए॰ और 'रघुवीर सहाय के कृतित्व' विषय पर पीएच.डी की उपाधि प्राप्त की है। "कलिकथा वाया बाइपास" उनका चर्चित उपन्यास है, जो अनेक भाषाओं में अनुदित हो चुके हैं।

अपने प्रथम उपन्यास ‘कलिकथा वाया बायपास’ से एक सशक्त उपन्यासकार के रूप में स्थापित हो चुकी अलका का पहला कहानी संग्रह वर्ष 1996 में 'कहानियों की तलाश में' आया। इसके दो साल बाद ही उनका पहला उपन्यास 'काली कथा, वाया बायपास' शीर्षक से प्रकाशित हुआ। 'काली कथा, वाया बायपास' में नायक किशोर बाबू और उनके परिवार की चार पीढिय़ों की सुदूर रेगिस्तानी प्रदेश राजस्थान से पूर्वी प्रदेश बंगाल की ओर पलायन, उससे जुड़ी उम्मीद एवं पीड़ा की कहानी बयाँ की गई है। वर्ष 2000 में उनके दूसरे कहानी संग्रह 'दूसरी कहानी' के बाद उनके कई उपन्यास प्रकाशित हुए। पहले 'शेष कादंबरी' फिर 'कोई बात नहीं' और उसके बाद 'एक ब्रेक के बाद'। उन्होने ‘एक ब्रेक के बाद’ उपन्यास के विषय का ताना-बाना समसामायिक कोर्पोरेट जगत को कथावस्तु का आधार लेते हुए बुना है। अपने पहले उपन्यास के लिए ही उनको वर्ष 2001 में 'साहित्य कला अकादमी पुरस्कार' और 'श्रीकांत वर्मा पुरस्कार' से नवाजा गया था। यही नहीं, उनके उपन्यासों को देश की सभी आधिकारिक भाषाओं में अनूदित करने की अनुशंसा भी की गई है।
प्रमुख कृतियाँ

* कलिकथा वाया बाइपास (उपन्यास) (कलि-कथा : वाया बाइपास (1998) उपन्यास के लिए उन्हें साहित्य अकादमी पुरस्कार से सम्मानित किया गया।)
* शेष कादम्बरी (उपन्यास)
* कोई बात नहीं (उपन्यास)
* एक ब्रेक के बाद (उपन्यास)
* कहानी की तलाश में (कहानी-संग्रह)
* दूसरी कहानी (कहानी-संग्रह)
पुरस्कार/सम्मान

*श्रीकांत वर्मा पुरस्कार (1998)
*साहित्य अकादमी पुरस्कार (2001)
*बिहारी पुरस्कार (2006)
सन्दर्भ
बाहरी कड़ियाँ

*अलका सरावगी का परिचय (हिन्दी समय)


श्रेणी:1960 में जन्मे लोग
श्रेणी:हिन्दी साहित्यकार
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:कोलकाता के लोग
श्रेणी:हिन्दी कथाकार
श्रेणी:हिन्दी उपन्यासकार
श्रेणी:भारतीय महिला साहित्यकार
श्रेणी:जीवित लोग
शेखर जोशी

शेखर जोशी (10 सितम्बर 1932 – 4 अक्तूबर 2022) कथा लेखन को दायित्वपूर्ण कर्म मानने वाले सुपरिचित कथाकारों में से एक थें। शेखर जोशी की कई कहानियों का अंगरेजी, चेक, पोलिश, रुसी और जापानी भाषाओं में अनुवाद हुआ है। उनकी कहानी दाज्यू पर बाल-फिल्म सोसायटी द्वारा एक फिल्म का निर्माण भी किया गया है। इन्हें
1987 महावीरप्रसाद दुवेदी पुरस्कार
1955 सहित्य भूषण
1997 में पहल सम्मान
जीवन परिचय

शेखर जोशी का जन्म उत्तराखंड के अल्मोड़ा जिले के ओलिया गांव में वर्ष 1932 में सितंबर माह में हुआ था। शेखर जोशी की प्रारंभिक शिक्षा अजमेर और देहरादून में हुई थी। माध्यमिक की पढ़ाई के दौरान ही सुरक्षा विभाग में जोशी जी का ई.एम.ई. अप्रेन्टिसशिप के लिए चयन हो गया, जहाँ वे वर्ष 1986 तक सेवा में रहे, तत्पश्चात स्वैच्छिक रूप से पदत्याग करके वें स्वतंत्र लेखन में संलग्न हो गए।
सम्मान::
डॉ राही मासूम रज़ा साहित्य सम्मान -2012 से, अलंकृत
प्रकाशित रचनाएँ

शेखर जोशी की कई कहानियाँ जैसे— दाज्यू, कोशी का घटवार, बदबू, मेंटल आदि ने न सिर्फ उनके प्रशंसकों की लंबी जमात खड़ी की बल्कि नई कहानी की पहचान को भी अपने तरीके से प्रभावित किया है। पहाड़ी इलाकों की गरीबी, कठिन जीवन संघर्ष, उत्पीड़न, यातना, प्रतिरोध, उम्मीद और नाउम्मीदी से भरे औद्योगिक मजदूरों के हालात, शहरी-कस्बाई और निम्नवर्ग के सामाजिक-नैतिक संकट, धर्म और जाति में जुड़ी रुढ़ियाँ— ये सभी उनकी कहानियों के मुख्य विषय हैं। शेखर जोशी की प्रमुख प्रकाशित रचनाएँ निम्नलिखित हैं:—

* कोशी का घटवार 1958
* साथ के लोग 1978
* हलवाहा 1981
* नौरंगी बीमार है 1990
* मेरा पहाड़ 1989
* डागरी वाला 1994
* बच्चे का सपना 2004
* आदमी का डर 2011
* एक पेड़ की याद 2015
* प्रतिनिधि कहानियाँ
निधन

शेखर जोशी जी का निधन 90 वर्ष की उम्र में 4 अक्तूबर 2022 को गाजियाबाद में हुआ।
इन्हें भी देखें

* हिन्दी गद्यकार
सन्दर्भ

श्रेणी:हिन्दी गद्यकार
हृदय नारायण मेहरोत्रा

हृदयेश एक हिन्दी लेखक थे। हृदयेश (हृदय नारायण मेहरोत्रा) का जन्म शाहजहाँपुर, उत्तरप्रदेश में सन १९३० में हुआ था। वो एक प्रसिद्ध लेखक (कथाकार एवं उपन्यासकार) रहे हैं। उनके लेखन की शुरुआत १९५१ में हुई। इनके १२ उपन्यास, एक आत्मकथा और लगभग दो दर्जन कहानी संग्रह प्रकाशित हुये।
वे सन १९९३ में कथा-विधा के लिए ‘पहल’ सम्मान और फिर साहित्य भूषण सम्मान से नवाज़े गए। ‘नए ज़माने के प्रेमचंद’ और ‘छोटे शहर के बड़े लेखक’के नाम से जाने गए हृदयेश का देहांत ३१ अक्टूबर २०१६ को शाहजहाँपुर में हुआ।
कृतियाँ

उपन्यास

*गाँठ
*हत्या
*एक कहानी अंतहीन
*सफेद घोड़ा काला सवार
*सांड
*पुनर्जन्म
*दंडनायक
*पगली घण्टी
*क़िस्सा हवेली
*चार दरवेश
*शब्द भी हत्या करते हैं
*जोखिम (आत्मकथा)
*स्वस्थ-अस्वस्थ लोग
कहानी संग्रह

*छोटे शहर के लोग
*अंधेरी गली का रास्ता
*इतिहास
*उत्तराधिकारी
*अमरकथा
*प्रतिनिधि कहानियाँ
*नागरिक
*रामलीला तथा अन्‍य कहानियाँ
*सम्‍मान
*जीवनराग
*सन् 1920
*उसी जंगल समय में
*मेरी प्रिय कहानियाँ
*दस प्रतिनिधि कहानियाँ
*शुरूवात
*प्रेम संबंधों की कहानियाँ
*शिकार
*कथा एक नामी घराने की
*हृदयेश:कथा पंचक
*हृदयेश:संकलित कहानियाँ
*स्मृतियों के साक्ष्य (संस्मरण वृत्तांत)
इन्हें भी देखें

* हिन्दी गद्यकार
सन्दर्भ
बाहरी कडियाँ

* कथाकार-उपन्यासकार हृदयेश का हृदय को बींधता संस्मरण (रचनाकार ब्लॉग पर)
* छोटे शहर का बड़ा लेखक (जागरण)
* हिंदी समय में लेखक परिचय

श्रेणी:1930 में जन्मे लोग
श्रेणी:हिन्दी गद्यकार
श्रेणी:२०१६ में निधन
राही मासूम रज़ा

राही मासूम रज़ा (१ सितंबर, १९२५-१५ मार्च १९९२) का जन्म गाजीपुर जिले के गंगौली गांव में हुआ था और प्रारंभिक शिक्षा-दीक्षा गंगा किनारे गाजीपुर शहर के एक मुहल्ले में हुई थी। बचपन में पैर में पोलियो हो जाने के कारण उनकी पढ़ाई कुछ सालों के लिए छूट गयी, लेकिन इंटरमीडियट करने के बाद वह अलीगढ़ आ गये और यहीं से एमए करने के बाद उर्दू में `तिलिस्म-ए-होशरुबा' पर पीएच.डी. की। पीएच.डी. करने के बाद राही अलीगढ़ मुस्लिम विश्वविद्यालय, अलीगढ़ के उर्दू विभाग में प्राध्यापक हो गये और अलीगढ़ के ही एक मुहल्ले बदरबाग में रहने लगे। अलीगढ़ में रहते हुए ही राही ने अपने भीतर साम्यवादी दृष्टिकोण का विकास कर लिया था और भारतीय कम्युनिस्ट पार्टी के वे सदस्य भी हो गए थे। अपने व्यक्तित्व के इस निर्माण-काल में वे बड़े ही उत्साह से साम्यवादी सिद्धान्तों के द्वारा समाज के पिछड़ेपन को दूर करना चाहते थे और इसके लिए वे सक्रिय प्रयत्न भी करते रहे थे।

१९६८ से राही बम्बई में रहने लगे थे। वे अपनी साहित्यिक गतिविधियों के साथ-साथ फिल्मों के लिए भी लिखते थे जो उनकी जीविका का प्रश्न बन गया था। राही स्पष्टतावादी व्यक्ति थे और अपने धर्मनिरपेक्ष राष्ट्रीय दृष्टिकोण के कारण अत्यन्त लोकप्रिय हो गए थे। यहीं रहते हुए राही ने आधा गांव, दिल एक सादा कागज, ओस की बूंद, हिम्मत जौनपुरी उपन्यास व १९६५ के भारत-पाक युद्ध में शहीद हुए वीर अब्दुल हमीद की जीवनी छोटे आदमी की बड़ी कहानी लिखी। उनकी ये सभी कृतियाँ हिंदी में थीं। इससे पहले वह उर्दू में एक महाकाव्य १८५७ जो बाद में हिन्दी में क्रांति कथा नाम से प्रकाशित हुआ तथा छोटी-बड़ी उर्दू नज़्में व गजलें लिखे चुके थे। आधा गाँव, नीम का पेड़, कटरा बी आर्ज़ू, टोपी शुक्ला, ओस की बूंद और सीन ७५ उनके प्रसिद्ध उपन्यास हैं। पिछले कुछ वर्षों प्रसिद्धि में रहीं हिन्दी पॉप गायिका पार्वती खान का विवाह इनके पुत्र नदीम खान, हिन्दी फिल्म निर्देशक एवं सिनेमैटोग्राफर से हुआ था।

उन्होंने एक टीवी धारावाहिक महाभारत की पटकथा और संवाद लिखे। टीवी धारावाहिक महाकाव्य महाभारत पर आधारित था। धारावाहिक भारत के सबसे लोकप्रिय टीवी धारावाहिकों में से एक बन गया, जिसमें लगभग 86% की चोटी की टेलीविजन रेटिंग थी।
सन्दर्भ
बाहरी कड़ियाँ

* राही मासूम रज़ा की रचनाएँ कविता कोश में


श्रेणी:उत्तर प्रदेश के लोग
श्रेणी:हिन्दी गद्यकार
श्रेणी:हिन्दी कवि
श्रेणी:हिन्दी ग़ज़लकार
श्रेणी:हिन्दी विकि डीवीडी परियोजना
श्रेणी:फ़िल्मफ़ेयर पुरस्कार विजेता
श्रेणी:ग़ाज़ीपुर ज़िले के लोग
थाईलैण्ड का इतिहास

थाई लोग अपनी जातीय विशेषताओं में चीनियों के निकट हैं। इन लोगों ने चीन के दक्षिण भाग में नान चाऊ नामक एक शक्तिशाली राज्य स्थापित किया था। किंतु उत्तरी चीनियों और तिब्बतियों के दबाव तथा 1253 में कुबलई खाँ के आक्रमणों के कारण थाई लोगों को दक्षिणी पूर्वी एशिया की ओर हटना पड़ा। चाओ फ्राया (Chao Phraya) नदी की घाटी में पहुँच कर उन्होंने वहाँ के निवासियों को कम्बोडिया की ओर भगा दिया और थाईलैंड नामक देश बसाया। 17वीं शताब्दी तक थाईलैंड में सामंततंत्र स्थापित रहा। इन्हीं दिनों उसने डचों, पुर्तगालियों, फ्रांसीसियों और अंग्रेजों से व्यापार संबंध भी जोड़ लिए थे।

19वीं शताब्दी में मांकूट (Mongkut) (1851-68) और उसके पुत्र चूलालोंगकार्न (Chulalongkorn) (1868-1910) के शासनकाल में सामंतवाद की व्यवस्था शनै: शनै: समाप्त हुई और थाईलैंड का वर्तमान संसार में आगमन हुआ। सम्मतिदाताओं की एक समिति गठित हुई तथा ब्रिटेन (1855) संयुक्त राज्य अमरीका और फ्रांस (1856) से व्यापार संधियाँ हुई। पुराने सामंतों के अधिकार सीमित कर दिए गए और दास प्रथा बिल्कुल उठा दी गई।

1932 में रक्तहीन क्रांति द्वारा संवैधानिक राज्यतंत्र की स्थापना हुई। किंतु उसके बाद से भी थाईलैण्ड की राजनीति में स्थिरता नहीं आई।

द्वितीय विश्वयुद्ध के आरंभ में थाईलेण्ड ने जापान से संधि की और ब्रिटेन और अमरीका के विरुद्ध युद्ध ठाना। लेकिन युद्ध के बाद उसने संयुक्तराज्य अमरीका से संधि की। 1962 में लाओस की ओर से साम्यवादी संकट से थाईलैंड की रक्षा के लिये संयुक्तराज्य की सैनिक टुकड़ियाँ भी वहाँ रहीं।
थाईलैंड के शासक

आधुनिक काल

चक्री वंश (1782 से वर्तमान तक)
* बुद्ध योद्फ चुललोक (राम १) Buddha Yodfa Chulalok, the Great (Rama I) พระบาทสมเด็จพระพุทธยอดฟ้าจุฬาโลกมหาราช, 1782-1809
* बुद्ध लोएत्ल नभलै (राम २) Buddha Loetla Nabhalai (Rama II) พระบาทสมเด็จพระพุทธเลิศหล้านภาลัย, 1809-1824
* नंगलव (राम ३) Nangklao (Rama III) พระบาทสมเด็จพระนั่งเกล้าเจ้าอยู่หัว, 1824-1851
* मोंग्कुट (राम ४) Mongkut (Rama IV) พระบาทสมเด็จพระจอมเกล้าเจ้าอยู่หัว, 1851-1868
* चुललंगकरण (राम ५) Chulalongkorn, the Great (Rama V) พระบาทสมเด็จพระจุลจอมเกล้าเจ้าอยู่หัว "พระปิยมหาราช" 1868-1910
* वाजिर्वुध (राम ६) Vajiravudh (Rama VI) พระบาทสมเด็จพระมงกุฎเกล้าเจ้าอยู่หัว, 1910-1925
* प्रजाधिपोक (राम ७) Prajadhipok (Rama VII) พระบาทสมเด็จพระปกเกล้าเจ้าอยู่หัว, 1925-1935
* आनन्द महिदोल (राम ८) Ananda Mahidol (Rama VIII) พระบาทสมเด็จพระเจ้าอยู่หัวอานันทมหิดล, 1935-1946
* भूमिपाल अतुल्यतेज (राम ९) Bhumibol Adulyadej, the Great (Rama IX) พระบาทสมเด็จพระเจ้าอยู่หัวภูมิพลอดุลยเดชมหาราช, 1946–वर्तमान
इन्हें भी देखें

*स्याम की १९३२ की क्रांति

श्रेणी:थाईलैण्ड
श्रेणी:विश्व का इतिहास
नंगलव

नंगलव (जन्म थाप; 31 मार्च 1788 – 2 अप्रैल 1851) स्याम (वतमान थाइलैण्ड) में चक्री राजवंश के तीसरे राजा थे। उनका कार्यकाल 21 जुलाई 1824 से 2 अप्रैल 1851 तक रहा। उन्हें राजकीय नाम राम तृतीय के नाम से भी जाना जाता है।

नंगलव राम द्वितीय के जीवित पुत्रों में सबसे बड़े थे। उनकी माँ श्री सुलालाई राम द्वीतीय की अन्य पत्नियों में से एक थीं। नंगलव को उनके पिता ने ही अपना उत्तराधिकारी चुना था। उनका राज्याभिषेक निर्विरोध था और सभी को स्वीकृत था। हालांकि कुछ विदेशी प्रेक्षक दावा करते हैं कि उनके सौतेले भाई और रानी श्री सुरियेन्द्रा के पुत्र राजकुमार मोंग्कुट इस पद के वैध अधिकारी थे। थाई राजाओं की पुरानी अवधारणा के अनुसार उचित राजा महासम्मत की स्थापित परम्परा का अनुशरण करते थे और इसके अनुसार राजा का चुनाव जनता द्वारा किया जाता था।

विडंबना यह है कि बाद में मोंग्कुट ने इस गलत धारणा को बढ़ावा दिया होगा। यह उस समय सम्भव हुआ होगा जब उन्हें विदेशी प्रेक्षकों द्वारा राज्य हड़पने का डर रहा होगा।
टिप्पणी
सन्दर्भ

श्रेणी:1788 में जन्मे लोग
श्रेणी:१८५१ में निधन
चुललंगकरण

चुललंगकरण (20 सितम्बर 1853 – 23 अक्टूबर 1910) चक्री राजवंश के श्याम के राजा थे। उन्हें राम पंचम कहा जाता है और मरणोपरांत उन्हें राजा चुललंगकरण महान (King Chulalongkorn the Great) की उपाधि दी गयी। चुललंगकरण का शासनकाल सन् 1868 से आरम्भ हुआ और सन् 1910 में उनके निधन तक जारी रहा। उन्हें श्याम के आधुनिकीकरण, सरकारी और सामाजिक सुधारों तथा ब्रिटिश व फ़्रांसीसी रियासतों के विलय के लिए जाना जाता है। चूँकि श्याम चारों तरफ से यूरोपीय उपनिवेशों से घिरा हुआ था अतः चुललंगकरण को उनकी नीतियों एवं कार्यों के लिए भी जाना जाता है जिससे श्याम की स्वतंत्रता सुनिश्चित रही। उन्होंने अपने राज्य के दौरन रेलवे का भी विकास किया।

चुललंगकरण श्याम के चौथे राजा मोंग्कुट के पुत्र थे। सन् 1868 में वो अपने पिता के साथ 18 अगस्त 1868 को प्रचुअप खीरी खन प्रान्त में सूर्यग्रहण देखने के लिए यात्रा की। इस समय उनके पिता को मलेरिया हो गया और इसके परिणामस्वरूप उनके पिता का निधन भी हो गया। चुललंगकरण के शासनकाल में राज्य ने सन् 1893 का फ्रेंको-श्याम संकट और हॉ युद्ध देखे।
सन्दर्भ
बाहरी कड़ियाँ

* श्याम के चुललंगकरण की डायरी और यात्रा वृत्तांत | दक्षिणपूर्व एशिया की डिजिटल लाइब्रेरी. .


श्रेणी:1853 में जन्मे लोग
श्रेणी:बैंकॉक के लोग
श्रेणी:१९१० में निधन
आनन्द महिदोल

आनन्द महिदोल (20 सितम्बर 19259 जून 1946) स्याम राज्य (वर्तमान थाइलैण्ड) में चक्री राजवंश के आठवें राजा थे। उन्हें राम अष्टम की उपाधि मिली। जब उन्हें राठास्फा थाई (थाई संसद) द्वारा मार्च 1935 में राजा घोषित किया तब उनकी आयु केवल नौ वर्ष थी और वो स्विट्ज़रलैण्ड में रहते थे। वो दिसम्बर 1945 में थाइलैण्ड वापस आये लेकिन छः माह बाद जून 1946 में उन्हें उनके बिस्तर पर ही किसी ने गोली मार दी। यद्यपि पहली नज़र में इसे दुर्घटना माना गया लेकिन बाद में चिकित्सीय परीक्षण के बाद उनके निधन को हत्या माना गया।
टिप्पणी
सन्दर्भ
बाहरी कड़ियाँ

*


श्रेणी:1925 में जन्मे लोग
श्रेणी:थाईलैण्ड का इतिहास
श्रेणी:१९४६ में निधन
भूमिबोल अतुल्यतेज

भूमिबल अतुल्यतेज (; ; ; 5 दिसम्बर, 1927 – 13 अक्टूबर, 2016) श्यामदेश के चक्री वंश के नवम राजा थे। इन्हें राम नवम के रूप में जाना जाता था। वे 9 जून 1946 से राजा के पद पर थे, अतः मृत्यु के समय विश्व के सर्वाधिक अवधि तक शासन करने वाले राज्याध्यक्ष थे। इसके साथ ही वे थाईलैण्ड के इतिहास में सर्वाधिक समय तक राज करने वाले राजा थे। . राम नवम महाराजा भूमिबोल अतुल्यतेज न केवल सर्वाधिक समय तक शासन करने वाले राजा हैं, बल्कि थाईलैंड की प्रजा के दिलों में राज करने वाले राजा हैं। एक ऐसे राजा के रूप में जो अपनी थाई प्रजा के बहुत ही करीब थे । प्रजा के सुख दुख को महसूस करते थे । एक ऐसा राजा जो जनता के दुःख दर्द को जानने के लिए अपने राज्य में बहुत लंबी दूरी के सैर कर अपने लोगो से मिलते थे। एक महान राजा जिसने देश मे जल योजना के लिए पूरा जीवन समर्पित कर दिया। राजा का अपनी प्रजा से बहुत सरल संवाद था। राजा की लोकप्रियता आज भी चरम पर है। रामा नवम आज भी थाईलैंड की जनता के दिलों में हैं।
सन्दर्भ
बाहरी कड़ियाँ

* The King's Birthplace (अंग्रेज़ी में)
* Thai monarchy (अंग्रेज़ी में)
* Thailand’s Guiding Light (अंग्रेज़ी में)
* Thailand: How a 700-Year-Old System of Government Functions- भूमिबोल पर लेख (अंग्रेज़ी में)
* Constitution of the Kingdom of Thailand (1997)- थाईलैंड का कानून (अंग्रेज़ी में)


श्रेणी:थाईलैंड के राजा
श्रेणी:1946 में जन्मे लोग
श्रेणी:चक्री राजवंश
श्रेणी:२०१६ में निधन
दक्षिण पूर्व एशिया

दक्षिण पूर्व एशिया या दक्षिण पूर्वी एशिया एशिया का एक उपभाग है, जिसके अन्तर्गत भौगोलिक दृष्टि से चीन के दक्षिण, भारत के पूर्व, न्यू गिनी के पश्चिम और ऑस्ट्रेलिया के उत्तर के देश आते हैं। यह क्षेत्र भूगर्भीय प्लेटों के चौराहे पर स्थित है, जिसकी वजह से इस क्षेत्र में भारी भूकम्प और ज्वालामुखी गतिविधियाँ होती हैं। दक्षिण पूर्व एशिया को दो भौगोलिक भागों में बाँटा जा सकता है: मुख्यभूमि दक्षिण पूर्व एशिया, जिसे इंडोचायना भी कहते हैं, के अन्दर कंबोडिया, लाओस, बर्मा (म्यांमार), थाईलैंड, वियतनाम और प्रायद्वीपीय मलेशिया आते हैं और समुद्री दक्षिण पूर्व एशिया, जिसमें ब्रुनेई, पूर्व मलेशिया, पूर्वी तिमोर, इंडोनेशिया, फिलीपींस, क्रिसमस द्वीप और सिंगापुर शामिल हैं।
सन्दर्भ

श्रेणी:दक्षिण पूर्व एशिया
श्रेणी:एशिया के क्षेत्र
इन्द्रपुर

इन्द्रपुर अथवा डोंग डुओंग सन् 875 से 982 ईस्वी तक अथवा 12वीं सदी तक चम्पा राज्य का राजधानी नगर था। इस नगर का निर्माण और शासन बौद्ध धर्म के राजा इन्द्रवर्मन द्वितीय (शासन 875-890) के शासनकाल के दौरान हुआ और इसके कुछ भागों का निर्माण उनके उत्तराधिकारी भ्रगु राजवंश के डोंग डुओंग के दौरान किया गया। इन्द्रपुर शब्द का अर्थ संस्कृत में "इन्द्र का नगर" है, ऋग्वेद के अनुसार इन्द्र देवताओं के राजा हैं और हिन्दू धर्म में उन्हें बारीश के देवता भी माना जाता है।
सन्दर्भ

श्रेणी:चम्पा
पाण्डुरंग (चम्पा)

पाण्डुरंग (संस्कृत: पाण्डुरङ्ग; चीनी: 潘郎, वियतनामी: Phan Rang) एक चंपा साम्राज्य था जो 757 - 1832 की अवधि में अस्तित्व में था। पांडुरंगा राज्य का क्षेत्र आज के क्षेत्र से मेल खाता है। आज इसे नन्ह थौन और बन थुऔंग कहा जाता है, इस राज्य की राजधानी पांडुरंगा है, जो आज के फ़न रन-थाप चाम के अनुरूप है। पांडुरंगा को सबसे बड़े क्षेत्र और अंतिम शेष चंपा भूमि के रूप में जाना जाता है, जब 1471 और 1653 के बीच वियतनामी द्वारा चंपा साम्राज्य को नष्ट कर दिया गया था।thumb|right|250px|पांडुरंगा और चंपा साम्राज्य के अन्य क्षेत्रों का स्थान (1100)
सन्दर्भ
भद्रवर्मन प्रथम

भद्रवर्मन अथवा फाम होदात चम्पा राज्य का एक शासक थे। जिन्होंने 380 ईसा से 413 ईसा तक शासन किया थे। भद्रवर्मन फान फो के पोत्र थे।सन् 380 ईस्वी में भद्रवर्मन ने आधिकारिक रूप से शासन आरम्भ किया और उन्होंने अपना नाम धर्ममहाराज श्री भद्रवर्मन प्रथम रखा।

वो चम्पा के पहले राजा थे जिन्होंने अपने नाम के आगे वर्मन लगाया। नाम के साथ वर्मनजोड़ना पल्लव वंश के राजाओं में बहुत सामाय था जो कम्बोडिया से आया था। इसी वर्ष उन्होंने राजधानी को क्वैंग नैम प्रान्त के सिंहपुर में स्थानान्तरित कर लिया। उन्होंने मी सान और त्रा कीव में मंदिर और महल बनाये जिनका मुख्य द्वार उत्तर की तरफ था। गौरतलब है कि भद्रवर्मन एक प्रसिद्ध विद्वान थे, जो चारों वेदों के अच्छे जानकार थे और संस्कृत में कई शिलालेखों के लेखक थे। उन्होंने भारत से विद्वान ब्राह्मणों को अपने राज्य में बसने के लिए आमंत्रित किया।

सन् 399 में भद्रवर्मन उत्तर में सैन्य अभियान पर निकले और वियतनाम के रिनन एवं जिउझेन () प्रान्तों पर अधिपत्य स्थापित किया। उन्होंने अपने मंदिर निर्माण के अभियान को भी जारी रखा और उत्तर में समुद्र तट पर चाम टावर्स निर्मित किये। सन् 405 से 413 तक वो लगातार चीनी गर्वनर डु ज़ुई से लड़ते रहे। हालांकि उनके अंतिम टकराव में, गर्वनर से पराजित होने के बाद भद्रवर्मन बिना किसी निशान के गायब हो गया।

सन् 413 में उनके दो पुत्र चेन चेन एव्ं ना नेंग मारे गये जबकि अन्य पुत्र टी काई अपने माँ के पास भाग गया। भद्रवर्मन का पुत्र टी चेन, गंगराज ने सिंहासन को त्याग दिया और भारत में आ गये। इसके बाद राज्य में गृह युद्ध छिड़ गया।
सन्दर्भ

श्रेणी:चम्पा
शक्तिरैदपुति

पो शक्तिरायदपति (?–1728; अन्य प्रचलित वर्तनियाँ: पो सक्ति देपति, पो सक्तिराय दा पति अथवा पो शक्तिरैदपुति) चम्पा राज्य के राजा थे जिनका शासनकाल सन् 1695 से 1728 तक रहा। वियतनामी रिकोर्ड में उनका नाम के बा तु (繼婆子) के रूप में वर्णित है।
जीवनी

पो शक्तिरायदति पो सौट के छोटे भाई थे। सन् 1692 में पो सौट ने वियतनामी लॉर्ड गुयेन के विरुद्ध विद्रोह कर दिया और अगले वर्ष गिरफ्तार कर लिये गये। चम्पा पर वियतनाम द्वारा कब्जा कर लिया गया और इस भाग को नया नाम बिह्न थुआन फु (平順府, वर्तमान बन थुऔंग और नन्ह थौन) रखा; पो शक्तिरायदपति को बन थुऔंग का नया गर्वनर बनाया गया।

चाम लोगों को वियतनामी शैली के कपड़े पहनने और वियतनामी वेशभूषा अपनाने के लिए आदेशित किया गया। सन् 1693 में चाम कुलीन ओकंह दात (Ốc nha Thát, 屋牙撻) ने लॉर्ड गुयेन के विरुद्ध विद्रोह कर दिया। उन्हें चीनी आप्रवासी ए बान (阿班) की सहायता मिली।
सन्दर्भ

श्रेणी:चम्पा
जयसिंहवर्मन चतुर्थ

जयसिंहवर्मन चतुर्थ अथवा महेन्द्रवर्मन अथवा चे ची (制至) सन् 1307 से 1312 तक चम्पा राज्य के राजा थे। वो चे मन और रानी राजकुमारी भास्करादेवी के पुत्र थे। उनका जन्म सन् 1284 में राजकुमार हरिजीततमज के रूप में हुआ।
जीवनी

चूँकि जय सिंहवर्मन चतुर्थ की वियतनामी सौतेली माँ ने चम्पा राज्य की परम्परा के अनुसार उनके पिता के साथ सती होने से मना कर दिया। अतः शांतिकाल के दौरान उनके पिता के साथ उनकी सौतेली माँ के विवाह के समय चम्पा द्वारा अन्नाम को दिये गये दो जिले वापस लेने की योजना बनायी। हालांकि इसमें उनकी हार हुई और अन्नाम की कारावास में ही उनका निधन हो गया। उनके पकड़े जाने के बाद उनके भाई चे दा ए बा अथवा चे नांग को चम्पा का कार्यभार मिला।
सन्दर्भ

श्रेणी:चम्पा
इन्द्रवर्मन पंचम

इन्द्रवर्मन पंचम, हरिदेव अथवा जय सिंहवर्मन चम्पा के राजा थे जिन्का कार्यकाल उनके चाचा जय इंद्रवर्मन षष्टम की हत्या के समय सन् 1257 से आरम्भ हुआ हालांकि सन् 1266 तक उनका राज्याभिषेक नहीं हुआ।
परिवार

पत्नियाँ

# रानी परमरत्नस्त्री
# रानी सूर्यलक्ष्मी
# रानी गौरेन्द्रक्ष्मी
संतान

# राजकुमारी सूर्यदेवी, रानी परमरत्नस्त्री के साथ।
# राजकुमार हरीजीत परमतमज, रानी गौरेन्द्रक्ष्मी के साथ।
सन्दर्भ

श्रेणी:१२८८ में निधन
गंगाराज

गंगाराज चम्पा के राजा थे। वो गंगाराज राजवंश के संस्थापक थे। अक्सर इसे सिंहपुर राजवंश अथवा गंगेस्वर के नाम से भी जाना जाता है।

गंगाराज को बुद्धिमान और बहादूर व्यक्ति माना जाता है जिसके बलपर उन्होंने चम्पा के सिंहासन को प्राप्त किया। उनका शासनकाल बहुत छोटा रहा और उन्होंने बाद में सिंहासन को त्याग दिया। इसके बाद वो उत्तर भारत में जाह्नवी (गंगा नदी) मेम तीर्थयात्रा पर चले गये। गंगाराज ने देखा कि गंगा क्षेत्र में बहुत आनन्द मिलता है। उनकी लम्बी यात्रा के कारण उनके राज्य अमें लूटपाट आरम्भ हो गयी और गृहयुद्ध छिड़ गया। उन्काअ उत्तराधिकारी उनका ही भतिजा मनोरथवर्मन (फैन वेंडी) बना।
सन्दर्भ

श्रेणी:चम्पा
जय हरिवर्मन प्रथम

जय हरिवर्मन प्रथम (? – 1167) चम्पा के राजा और महान चाम थे। 12वीं सदी के ख्मेर–चाम युद्धों के दौरान सत्ता में आने के बाद उन्होंने अपने शासन का अधिकांश समय चम्पा पर अपना नियंत्रण मजबूत करने में व्यतीत किया। उनके बाद उनके पुत्र जय हरिवर्मन द्वितीय ने पद सम्भाला।
जीवनी

12वीं सदी के पूर्वार्द्ध के मध्य में चम्पा राज्य और ख्मेर साम्राज्य ने रुक-रुक कर एक दूसरे पर हमले किये तथा दक्षिण एशिया में अपना प्रभाव दिखाया। सन् 1145 में ख्मेर राजा सूर्यवर्मन द्वितीय ने चम्पा पर कब्जा कर लिया और उसकी राजधानी विजय पर को अधिकृत कर लिया। चाम राजा जय इन्द्रवर्मन तृतीय को अपदस्त कर दिया। ख्मेर साम्राज्य ने हरिदेव प्रथम को कठपुतली बनाकर गद्दी पर बैठाया और प्रदेश को लूट लिया।

इस आक्रमण के बाद चाम लोगों ने ख्मेर समर्थित राजा के विरुद्ध विद्रोह कर दिया। इस विद्रोह के दौरान हरिवर्मन पांडुरंग की विद्रोही सेनाओं के नेता बन गये। वो कुलीन व्यक्ति थे और उन्हें शिवानंदन के नाम से भी जाना जाता था। सन् 1147 में उन्होंने चम्पा पर अतिक्रमण किये ख्मेरों की सेना को हरा दिया। ख्मेर राजा सूर्यवर्मन को और सेना भेजनी पड़ी; हालांकि सन् 1145 और 1150 के मध्य सूर्यवर्मन की मौत हो गयी (सम्भवतः सन् 1149 में दूसरी सेना का नेतृत्व करते हुये) तथा इससे ख्मेरों की शक्ति काफी कमजोर हो गयी।

सन् 1149 अथवा सन् 1150 में हरिवर्मन और उनकी सेना ने हरिदेव प्रथम को पराजित करके हत्या कर दी। हरिवर्मन का शिघ्र राज्याभिषेक किया गया और उन्हें जय हरिवर्मन प्रथम कहा गया। राजा बनने के बाद उन्होंने सन् 1150 में ख्मेरों के दूसरे अभियान को चम्पा से पीछे हटने को मजबूर कर दिया। हालांकि कुछ स्रोतों के अनुसार ख्मेरों के साथ संघर्ष सन् 1160 तक जारी रहा।
सन्दर्भ

श्रेणी:चम्पा